Frank Wathne

Frank Ingvald Wathne (født 9. juli 1902 i Stavanger, død 1991) var norsk kunstmaler, tegner og glasskunstner.

Liv og arbeid 

Frank Wathne var omkring 1919 elev ved Karl Holters malerskole, samtidig som har arbeidet ved Dreyers litografiske anstalt i Stavanger.   I 1922-23 var han elev av Emanuel Vigeland ved Statens håndverks- og kunstindustriskole i Oslo.  Han hadde et studieopphold i Dresden i 1928-29, og også flere studieopphold i Paris (1938,1952,1975).   

Maleri av Wathne ble vist på en lang rekke separatutstillinger og kollektivutstillinger, hovedsakelig i hjembyen Stavanger. Han er i dag representert med bilder i Stavanger Faste Galleri, Bergen Billedgalleri og Haugesund Billedgalleri.  Han er også innkjøpt av Riksgalleriet, Norges kulturråd og Utenriksdepartementet.  I tillegg har Wathne laget bokillustrasjoner.

I Forsand kirke er malerier rundt prekestolen laget av Wathne i 1931.

Under krigen tegnet Frank Wathne en serie med julekort som Åsmund S. Lærdal forlag i Stavanger ga ut julen 1941.  Kortene viste nisser med røde nisseluer, norske flagg og teksten God norsk jul.  Også andre kjente kunstnere, som Kjell Aukrust, Thorbjørn Egner, Vigdis Rojahn og Ulf Aas laget tilsvarende kort.  Okkupasjonsmakten betraktet motivene som hån og provokasjon, og kortene ble umiddelbart forbudt.  Også bruken av nisseluer ble fra og med 26. februar 1942 forbudt.  Julekortene ble populære på svartebørsen. 
 
Billedhuggeren Hugo Wathne er sønn av Frank Wathne. 

Stavanger Kunstforening hadde en minneutstilling for Frank Wathne fra 17. november til 15. desember 2002, med malerier, tegninger og illustrasjoner.

Separatutstillinger 

 1919 Stavanger Kunstforening
 1921 Stavanger Kunstforening
 1937 Stavanger Kunstforening
 1946 Stavanger Kunstforening
 1950 Bergen Kunstforening
 1952 Stavanger Kunstforening
 1952 Kunstnerforbundet, Oslo
 1953 Stavanger Kunstforening
 1954 Stavanger Kunstforening
 1954 Kristiansand Kunstforening
 1954 Sandnes Kunstforening
 1956 Kunstnerforbundet, Oslo
 1963 Hotel Atlantic, Stavanger
 1981 Galleri BKF, Stavanger

Kollektivutstillinger 

 1926 Vestlandsutstillingen
 1928 Vestlandsutstillingen
 1929 Vestlandsutstillingen
 1930 Vestlandsutstillingen
 1930 Trønder- og vestlandsmalere, Kunstnernes Hus, Oslo
 1931 Vestlandsutstillingen
 1932 Vestlandsutstillingen
 1946 Høstutstillingen
 1947 Høstutstillingen
 1948 Høstutstillingen
 1949 Malere og billedhuggere fra Stavanger, Oslo Kunstforening
 1950 Høstutstillingen
 1951 Høstutstillingen
 1952 Høstutstillingen
 1953 Vennskapsbyutstilling Stavanger, Esbjerg, Eskilstuna, Jyväskylä
 1954 Vennskapsbyutstilling Stavanger, Esbjerg, Eskilstuna, Jyväskylä
 1957 UKS jubileumsutstilling, Kunstnernes Hus, Oslo
 1958 11 fra Stavanger, Kunstnerforbundet
 1961 Høstutstillingen
 1962 Høstutstillingen
 1963 Høstutstillingen
 1970 Høstutstillingen
 1971 Nutida nordisk konst, Hässelby slott, Stockholm 
 1975 Høstutstillingen
 1975 Stavanger sett med kunstnerøyne, Stavanger kunstforening 
 1976 Stavanger Bildende Kunstneres jubileumsutstilling

Bokillustrasjoner 

 Olaf Hansen.  Garborg-kalender. Stavanger 1928
 T. Dahl: Jærsk lynne og humor. Stavanger 1932
 D.Defoe: Robinson Crusoes ophold på den øde øi utenfor osen av Orinoko, Stavanger 1936
 T. Dahl: Jeg kranser min jord Stavanger 1938

Referanser

Eksterne lenker 
 Galleri Amare.  Om Frank Watne.  Besøkt 5. januar 2012.  

 "Ecole de Paris" og Norge. Liste over kunstnere med Frankrike-opphold. Svein A.H.Engelstad. Universitetsbiblioteket i Oslo. Besøkt 4. januar 2012.

 tomte.no . Om postkort laget av Frank Wathne under krigen.  Besøkt 5. januar 2012.

 dinjul.no . Om postkort laget av Frank Wathne og andre under krigen.  Besøkt 5. januar 2012.

 Aftenbladet.no 14. november 2002 . Maleren som var for god til å tegne.  Om Stavanger Kunstforenings minneutstilling. Besøkt 22. januar 2012.

Litteratur 

 

 

 

Norske malere
Norske illustratører
Personer fra Stavanger kommune